# ACTA DE LA SESSIÓ ORDINÀRIA CELEBRADA PER L’AJUNTAMENT PLE EN DATA DE 25 DE JULIOL DE 2011.

**Identificació de la sessió**

Caràcter: Ordinari

Data: 25 de juliol de 2011

Lloc: Sala d’Actes de l’Ajuntament de Fontcoberta

Hora. Les 21’30h.

**Assistents:**

Alcalde: Sr. Joan Estarriola i Vilardell

Regidors:

* Sra. Pilar Busquets i Barceló

- Sr. Carles Pedrola Carreras

* Sr. Narcís Bartis Bosch
* Sr. Lluís Freixa Macià
* Sr. Jaume Roura i Noguer
* Sra. Consol Mas i Torres.
* Sr. Francesc Molina Jiménez

Excusa assistència el Regidor Sr. Xavier Cros Verdaguer

Hi assisteix, com a Secretària de la Corporació, la Sra. Maria Grau i Pagès.

L’Alcalde-President obre l’acte públic i es procedeix a tractar els assumptes inclosos a l’ordre del dia .

**1r.- APROVACIO ACTA ANTERIOR.-**

Els membres de la Corporació disposen d’una fotocòpia de l’esborrany de l’acta de la sessió celebrada el dia 5 de juliol de 2011, que és aprovada per unanimitat, amb l’esmena de la data que a l’acta diu 4 de juliol i ha de dir 5 de juliol.

**2n.- RESOLUCIONS DE L’ALCALDIA I DESPATX OFICIAL**

El Sr. Alcalde dóna compte al Ple de les resolucions d’alcaldia núm. 43 a la 103/2011 i de l’última correspondència oficial arribada, de la que cal destacar:

Escrit de la vicepresidenta i consellera de Governació i Relacions Institucionals en el que informen del programa Viure al Poble Més.

Escrit de la Secretaria general del Departament de Governació en el que informen sobre l’edicte del PUOSC any 2012.

Escrit del Departament de Governació, Direcció General d’Administració Local en el que informa de la distribució als municipis de Catalunya d’una bestreta a compte de la participació en els ingressos de la Generalitat.

Escrit del conseller de Territori i Sostenibilitat en el que felicita i es posa a disposició del Sr. Alcalde.

Escrit del Departament de la Presidència en el que feliciten al Sr. Alcalde i es posen a la seva disposició.

Escrit del Síndic de Greuges en el que feliciten al Sr. Alcalde pel seu nomenament.

Escrit del Col·legi d’Aparelladors en el que comuniquen la nova junta de Govern del Col·legi, en la que hi forma part el tècnic de l’Ajuntament Sr. Joan Marquès.

Escrit de la Diputació de Girona en el que comuniquen l’aprovació inicial del projecte “Condicionament de la carretera GI-V-5132 de Banyoles a Vilavenut”.

Escrit de la Direcció General del Patrimoni Cultural en el que notifiquen la cancel·lació de la inscripció del Museu de la Història de Fontcoberta.

Escrit del President de la Diputació de Girona Sr. Enric Vilert en que s’acomiada del seu càrrec.

Nota informativa de l’Associació d’amics de la Bressola en la que comuniquen la renovació de la Junta.

Escrit del Mossèn de la Parròquia de Fontcoberta en el que agraeix la col·laboració de l’Ajuntament per a la celebració de la Missa d’Angelis.

Escrits de la Diputació de Girona en els que comuniquen una subvenció de 19.812,00 euros per a la pavimentació de la pista coberta complementària al centre cívic de Vilavenut i una de 17.000,00 euros per reparacions de l’asfalt en diversos carrers de Melianta.

Escrit de l’Institut Geològic de Catalunya informant dels treballs sobre l’anàlisi del territori de Catalunya i cartografia geològica.

Escrit de la xarxa viària de la Diputació de Girona en el que informen de l’aprovació inicial del Pla de carreteres locals de les comarques gironines.

Escrit de la Direcció General de Transports i Mobilitat en que informen de la setmana de la mobilitat sostenible i segura durant el mes de setembre.

Escrit de la Delegació Territorial del Govern a Girona en el que feliciten al Sr. Alcalde per la seva reelecció.

Escrit de la fundació d’Esclerosi Múltiple en el que comuniquen l’agraïment per l’ajuda rebuda per part de l’Ajuntament.

Escrit de la vicepresidenta i consellera de Governació i Relacions Institucionals en el que felicita al Sr. Alcalde per la seva reelecció.

Escrit del conseller de Benestar Social i Família en el que felicita al Sr. Alcalde per la seva reelecció.

El Ple es dóna per assabentat.

**3r.- APROVACIÓ FESTES LOCALS DEL MUNICIPI DE FONTCOBERTA**

Publicada l’Ordre EMO/80/2011, de 27 d’abril, que estableix el calendari oficial de les festes laborals per l’any 2012.

Atès el que determina l’art. 46 del RD 2001/1983 de 28 de juliol, l’Ajuntament per acord adoptat pel Ple, ha de proposar les dues festes locals retribuïdes i no recuperables del municipi.

Es proposa establir com a festes locals del municipi de Fontcoberta per l’any 2012:

Dia 6 d’agost de 2012.

Dia 22 d’octubre de 2012.

Seguidament es passa a la votació i s’aprova la proposta per unanimitat.

**4t.- NOMENAMENT JUTGESSA DE PAU I SUBSTITUTA**

Transcorregut el termini per a presentar les sol·licituds per ocupar el càrrec de Jutge/essa de Pau i substitut/a de Fontcoberta, s’han presentat dues sol·licituds.

Examinades les dues sol·licituds, les quals reuneixen les condiciones legalment establertes, es proposa nomenar com a Jutgessa de Pau de Fontcoberta la Sra. Pilar Graboleda Roura, i com a substituta la Sra. Dolors Bustins Serarols, càrrecs que ja ostenten actualment i que estan interessades en repetir.

La Corporació per unanimitat aprova la proposta presentada de nomenar com a Jutgessa de Pau del municipi de Fontcoberta, pels propers 4 anys, a la Sra. Pilar Graboleda Roura i com a jutgessa substituta la Sra. Dolors Bustins Serarrols

**5è.- PRECS I PREGUNTES**

Arribat el torn de precs i preguntes, pren la paraula la regidora Sra. Consol Mas i demana com està la llar d’infants, si s’han omplert totes les places i si continua el mateix equip directiu.

Responen els regidors Sra. Pilar Busquets i Narcís Bartis i contesten que continua la mateixa empresa amb el mateix equip directiu. Que a P0 hi ha un alumne, a P1 la classe està complerta i s’ha quedat gent de fóra del municipi , i a P2 hi ha dues places vacants.

Que a P1 s’han quedat fóra dos alumnes per estar empadronats a Fontcoberta però no hi vivien, i per tant no han entrat.

Que s’han plantejat reconvertir les places de P0 en P1 i llavors si hi ha algun alumne de P0 entrar també a P1 fent activitats diferents, ja que de fet els de P0 han d’haver nascut de gener a abril per tenir quatre mesos el setembre, per tant és millor reservar plaça a P1, però s’ha de parlar amb educació i amb la direcció del centre.

Es debat el tema entre els diferents regidors sobre la classe de P0 i la reserva de places a P1.

Seguidament la regidora Sra. Consol Mas diu que potser llavors hi haurà problemes a l’escola a l’entrar a P3.

La Pilar Busquets contesta dient que no, ja que l’escola te obligació d’ admetre tots els empadronats en el municipi, que les normes d’admissió són diferents de l’escola bressol.

El regidor Sr. Narcís Bartis diu que s’ha d’estudiar bé el conveni amb Educació els barems, criteris d’admissió i competències delegades en el procés de preinscripció.

A continuació pren la paraula el regidor Sr. Lluís Freixa i comenta el problema que hi va haver-hi la nit de la revetlla de San Joan amb les bústies de la Ctra. del veïnat de la Farrés, diu que hi ha veïns que s’han queixat de que les bústies no tanquen bé i pregunta que han de fer?

Contesta el Sr. Alcalde i diu que les bústies s’han canviat o arranjat, que si no tanquen bé, que ho diguin a l’Ajuntament i En Josep de la brigada ja se’n cuidarà, que no hi ha d’haver-hi cap problema.

Seguidament es comenta el tema del ple del mes d’agost i per unanimitat s’acorda no fer el ple ordinari, que si hi ha necessitat d’ aprovar algun tema, es celebrarà un ple extraordinari.

I no havent-hi més assumptes a tractar ni més precs i ni preguntes a formular, el Sr. Alcalde aixeca la sessió. En dono fe com a secretària.

Vistiplau

L’Alcalde La Secretària